Jou yo aprè sa te yon bwouye nan entèvyou lapolis, ekzamen nan men yon doktè ak mis yo ak vizit nan lopital avèk lafanmi ki konsène. Mwen pa kapab eksplike tout bagay ki te rive. Tout sa mwen konnen se ke deske jou sa‑a, mwen pat janm retounen nan kay sa ankò. Mis la te ede mwen pou kontakte sant abi domestik la epi pitit gason mwen yo te ale la depi yo te lage mwen  de lopital la. Pwiske blesi fizi‑a pat touye mwen, mwen te promèt tèt mwen ke mari mwen pa tap janm gen yon lòt chans pou fè sa. Nou te rete nan abri‑a plis pase yon mwa pandan blesi mwen ak emosyon mwen yo te vin geri. Mwen te konnen mwen tap oblije pou fè kèk desizyon konsènan ki sa nou tap fè nan lavi depi jou sa‑a.